### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokaldemokratisk proces. Gørlev lokalområde søger om frigivelse af midler til forbedring af den rekreative anvendelse af området omkring [adresse].

1. Genopfyldning af børnenes grejkasse ved krible-krablebroen i [adresse].
2. Forlængelse af landfæste til krible-krablebro i [adresse]
3. Træfjællebro på østsiden af [adresse]
4. Forlængelse af træfjællebro på vest siden af [adresse].

## Indstillinger

Direktøren indstiller, at ansøgningen imødekommes med en rammebevilling på 357.750 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Hvis projektet med Lys på kirken og læskur mm ved [adresse] godkendes, har Gørlev lokalområde 691.713 kr. til rådighed i Få det fikset puljen. Lokalområdet har afholdt borgermøde den 24.marts 2025, hvor der blev godkendt en række projekter samlet, heriblandt:

1. Genopfyldning af børnenes grejkasse ved krible-krablebroen i [adresse].
2. Forlængelse af landfæste til krible-krablebro i [adresse]
3. Træfjællebro på østsiden af [adresse]
4. Forlængelse af træfjællebro på vest siden af [adresse].

1. Genopfyldning af børnenes grejkasse ved krible-krablebroen i [adresse].

   Ifm. Få det fikset I blev der etableret en grejkasse ved krible-krable broen i [adresse]. Det dengang indkøbte grej er enten udtjent eller væk, hvorfor der søges om midler til indkøb af ny krible-krable grej.

   Projektet søger om 4.600 kr. ekskl. moms.
2. Forlængelse af landfæste til krible-krablebro i [adresse].

   I forbindelse med Få det fikset pulje 1, blev der etableret en krible-krablebro som en platform ud i vandet.

   Der søges om tilladelse til forlængelse af krible-krablebroens landfæste samt fiksering af de 2 flydepontonner. Vandstanden i søen varierer utroligt meget i løbet af årstiderne. Forbedringerne vil gøre broen mere levedygtig og mere sikker at færdes på.

   Projektet søger om 43.700 kr. ekskl. moms.
3. Træfjællebro på østsiden af [adresse].

   Forlængelse af eksisterende træfjællebro med 70 meter på østsiden, da terræn er meget vådt i vinterhalvåret og ved meget nedbør. Forlængelsen vil muliggøre, at den 161m eksisterende fjællebro nord om søen, kan kobles sammen med den kommende, så der opnås tilgængelighed i området samt mulighed for alle at komme ”tørskoet” rundt om den østlige og nordlige side af søen på alle årstider uanset handicaps/anvendelse af hjælpemiddel. Fjællebroen tillader derudover flora og fauna at passere uhindret under broen – en skånsom og mere holdbar metode til anlæggelse af stier. Der etableres handicapvenlig op- og nedkørselsrampe.

   Projektet søger om 164.450 kr. ekskl. moms.
4. Forlængelse af træfjællebro på vest siden af [adresse].
   Den eksisterende træfjellebro på 161 m nord om [adresse] ønskes forlænget med 100 meter vest for [adresse], da terrænet er meget vådt i vinterhalvåret og ved meget nedbør. Med en forlængelse af den eksisterende træfjellebro både mod øst og vest, kan alle uanset motorik komme hele vejen rundt om [adresse]. Ved at løfte færdsel til et trædæk opnåes størst muligt naturhensyn til engen. En hævning af terrændækket medfører at flora og fauna kan passere uhindret under dækket. Når træfjællebroens levetid udløber, kan den fjernes hvorefter engen ligger ubeskadiget neden under              Den eksisterende op-nedkørselsrampe flyttes fra den eksisterende træfjellebro og genetableres på enden af forlængelsen, så der opnås tilgængelighed for alle året rundt hele vejen rundt om søen.

   Projektet søger om 145.000 kr. ekskl. moms.

*Drift og vedligeholdelse*

1. Ingen drift og vedligeholdelse. Medlem af aktionsgruppen opbevarer indkøbt grej og supplerer løbende krible-krable grejkassen op, når grej forsvinder eller ødelægges/er udtjent.
2. Frivillige fra Danmarks Naturfredningsforening vil tilse og udskifte bjælker efter behov. Herudover vil der skulle afsættes optil 15% af anlægssummen til afledt drift, svarende til 6.500 kr. Udgifter er til tilsyn med broen, løbende vedligehold, fjerne evt. siv og anden vækst ved broen.
3. Der vil være afledt drift på optil 15% af anlægssummen svarende til 24.650 kr. Det skal dække udgifter til tilsyn med træfjællebroen, løbende vedligehold, skift af brædder vanger, bærende dele, fjerne evt. græs og anden vækst der måtte komme op gennem brædderne.
4. Der vil være afledt drift på optil 15% af anlægssummen svarende til 21.750 kr. Det skal dække udgifter til tilsyn med træfjællebroen, løbende vedligehold, skift af brædder vanger, bærende dele, fjerne evt. græs og anden vækst der måtte komme op gennem brædderne.

Det er administrationens anbefaling, at de samlede udgifter til afledt drift og vedligeholdelse opgøres og tilføres driftsbudgetterne året efter anlæggene er taget i brug.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

## Økonomiske konsekvenser

Hvis projektet med Lys på kirken og læskur mm ved [adresse]  godkendes, har Gørlev lokalområde 691.713 kr. til øvrige Få det Fikset projekter.

Den samlede anlægssum til de rekreative faciliteter ved [adresse] udgør 357.750 kr. Hvis projektet godkendes, har Gørlev lokalområde herefter 333.963 kr. til øvrige Få det Fikset projekter.

Det er administrationens anbefaling, at de samlede udgifter til afledt drift og vedligeholdelse opgøres og tilføres driftsbudgetterne året efter anlæggene er taget i brug.

[adresse] bemærkninger er indarbejdet i sagen.

### Sagens forløb

10/09/2025 Økonomiudvalget
Anbefales.

Afbud: Simon Thorsen, Britta Svendsen